שיגורים כושלים מרצועת עזה

שיגורים כושלים מרצועת עזה הם שיגורים של רקטות ופצצות מרגמה מרצועת עזה לעבר ישראל אשר לא עוברות את גבולות מדינת ישראל, ונוחתות ברצועת עזה או בים התיכון. חלק ניכר מהשיגורים היוצאים מרצועת עזה לכיוון ישראל משנת 2006 במסגרת הטרור הפלסטיני לא יוצאים משטח הרצועה וגורמים נזק לתשתיות פלסטיניות ואף גובים חיי אדם. הדיווח הישראלי הראשון של שיגור כושל של רקטות מרצועת עזה הוא משנת 2006, בו דווח על שיגורים כושלים של קסאמים מבית ספר במחנה הפליטים גא'בליה שברצועת עזה.

== סקירה ==
{| class="wikitable"
|+
!מבצע צה"ל
!כמות שיגורי רקטות
!כמות שיגורי רקטות כושלים
!שיגורים כושלים מסך השיגורים
!אבדות בעזה עקב שיגורים כושלים
!הארגונים המשתתפים בלחימה
|-
|עופרת יצוקה (2008-2009)
|571<ref></ref>
|לא ידוע
|לא ידוע
|לא ידוע
|חמאס, הג'יהאד האסלאמי הפלסטיני, החזית העממית לשחרור פלסטין, החזית הדמוקרטית לשחרור פלסטין.
|-
|הד חוזר (2012)
|כ-300
|לא ידוע
|לא ידוע
|לא ידוע
|ועדות ההתנגדות העממית, הג'יהאד האסלאמי הפלסטיני
|-
|עמוד ענן (2012)
|1,532
|158<ref name=":4" />
|10.3%
|2 הרוגים ו-5 פצועים<ref></ref>
|חמאס, הג'יהאד האסלאמי, ועדות ההתנגדות העממית, החזית העממית לשחרור פלסטין.
|-
|צוק איתן (2014)
|4,500<ref name=":5"></ref>
|200<ref name=":5" />
|4.35%
|לפחות 10 הרוגים, ביניהם 7 ילדים, ו-43 פצועים
|חמאס, הג'יהאד האסלאמי, ועדות ההתנגדות העממית, החזית העממית לשחרור פלסטין, החזית הדמוקרטית לשחרור פלסטין.
|-
|חגורה שחורה (2019)
|450
|לא ידוע
|לא ידוע
|לא ידוע
|הג'יהאד האסלאמי הפלסטיני
|-
|שומר החומות (2021)
|4,360
|680<ref name=":3" />
|15.5%, או 23% על פי מכון ירושלים לאסטרטגיה ולביטחון<ref name=":6"></ref>
|לפחות 19 הרוגים,<ref></ref> או כ-91 הרוגים, על פי מאמר במרכז בגין-סאדאת למחקרים אסטרטגיים<ref name=":8" />
|חמאס, הג'יהאד האסלאמי הפלסטיני, החזית העממית לשחרור פלסטין
|-
|עלות השחר (2022)
|1,162<ref name=":1"></ref>
|216<ref name=":1" />
|18.5%, או 22% על פי מכון ירושלים לאסטרטגיה ולביטחון<ref name=":6" />
|לפחות 15 הרוגים, ביניהם 7 ילדים, ו-100 פצועים
|הג'יהאד האסלאמי הפלסטיני, החזית העממית לשחרור פלסטין
|-
|מגן וחץ (2023)
|1,469
|291<ref name=":2" />
|20%
|לפחות 4 הרוגים, ביניהם 3 ילדים<ref></ref>
|הג'יהאד האסלאמי הפלסטיני, החזית העממית לשחרור פלסטין, ועדות ההתנגדות העממית
|-
|חרבות ברזל (2023)
|9,500<ref name=":0"></ref>
|1,140
|12%<ref name=":0" />
|על פי משרד הבריאות העזתי, 471 נהרגו בפיצוץ בית החולים אל-אהלי לפחות 80 הרוגים נוספים בשיגורים כושלים נוספים.
|כל הארגונים ברצועה, בראשם חמאס והג'יהאד האסלאמי הפלסטיני
|}

=== הארגונים האחראים ===
הארגונים האחראים למרבית השיגורים מרצועת עזה הם החמאס והג'יהאד האיסלאמי. בקרב רקטות ששוגרו על ידי הג'יהאד האיסלאמי קיים אחוז גבוה יותר של שיגורים כושלים מאשר בקרב שיגורי הרקטות של החמאס.<ref name=":6" /> דוברי ארגוני הטרור בעזה נוטים להעביר את האחריות על השיגורים הכושלים לישראל וטוענים כי מדובר בתקיפות ישראליות של חיל האוויר, דוגמת הפיצוץ בבית החולים הערבי אל-אהלי. ברוב המקרים מתברר כי אכן מדובר בשיגורים כושלים של רקטות שנורו מעזה ולא בתקיפות צה"ל.

=== סיבות אי הצלחת השיגורים ===
בתקשורת הישראלית, הובאה הדעה כי האיכות הנמוכה של הרקטות והעלייה בכמות השיגורים הכושלים בשנים האחרונות נובעות מהיכולת המוגבלת של הג'יהאד האיסלאמי לייצר רקטות איכותיות. גורמי צבא שאמונים על הנושא טענו כי חלק מהשיגורים במהלך מבצע עלות השחור לא צלו עקב רקטות הג'יהאד, בניגוד לרקטות החמאס שלא הצטרף למערכה<ref name=":7" />.

בצה"ל טוענים כי הסיבות לכישלון השיגורים הן "ייצור עצמי, אחסנה לקויה, וגם פעולות חשאיות שפוגעות בהתעצמות" וכן כי "חלק מהרקטות של הג'יהאד הן תמרורים שפעיליו עקרו, הוסיפו חומר נפץ מאולתר והרכיבו רקטה מאולתרת, לעיתים על בסיס סרטון הדרכה ביוטיוב". בנוסף, על פי גורמי צה"ל, "בחודשים האחרונים אירוע כמה פיצוצים של מחסני רקטות כאלה ברצועת עזה בגלל אחזקה לקויה. לפעמים רקטות נשמרות בשווקים ומועברות ממקום למקום בדרך לא דרך. זה גורם ליותר תקלות לאחר הירי, ולנזק שהפעם היה מטורף".<ref name=":7" />

על פי מכון ירושלים לאסטרטגיה ולביטחון, סביר להניח כי אחוז הכישלון הגבוה נובע מאיכות נמוכה של תהליכי הייצור, אך לא פחות מכך גם מהעדפה מכוונה של כמות על איכות: "הרי שמבחינת הארגונים החמושים בעזה גם רקטה שכושלת או מחטיאה גורמת לאזעקות בישראל ולפגיעה במורל ובפרנסה של אזרחיה. לכן, התועלת מהשקעה בהגדלת האיכות איננה שווה את המאמץ".<ref name=":6" />

=== נזק ופגיעה באזרחים ===
כתוצאה מהיעדר שקיפות וחופש עיתונות ברצועת עזה שנמצאת בשלטון החמאס, קיים קושי רב בעת איתור נתונים בנוגע לנפילות של רקטות ששוגרו על ידי הארגונים בעזה ונפלו בשטח הרצועה. על פי כתב עת שפורסם על ידי דוקטור אלכס ספיאן במרכז בגין-סאדאת למחקרים אסטרטגיים, חלק ניכר מהרקטות שנורו מעזה במהלך המבצעים התפוצצו בשטח הרצועה וגרמו לכמות משמעותית של אבדות בנפש, של עד כ-36% מהכמות הכוללת של ההרוגים בעזה במהלך מבצע שומר החומות.<ref name=":8"></ref>

== קישורים חיצוניים ==
* [https://jiss.org.il/he/rubin-from-protective-edge-to-breaking-dawn/ מ”צוק איתן” עד “עלות השחר”: המירוץ בין איום הרקטות לבין מערך ההגנה של ישראל], באתר מכון ירושלים לאסטרטגיה ולביטחון, 5 בספטמבר 2022.
* [https://besacenter.org/how-many-gaza-palestinians-were-killed-by-hamas-rockets-in-may-an-estimate/ כמה פלסטינים בעזה נהרגו על ידי טילי החמאס בחודש מאי? הערכה], באתר מרכז בגין-סאדאת למחקרים אסטרטגיים, 27 ביוני 2021. 

== הערות שוליים ==

קטגוריה:רצועת עזה
קטגוריה:חמאס
קטגוריה:רקטות ארטילריות
קטגוריה:ג'יהאד
קטגוריה:הסכסוך הישראלי-פלסטיני